ตอนมีประจำเดือนเดือนนี้มาแค่2วัน และได้มีเพศสัมพันธ์เกิดหลั่งใน แต่ทานยาคุมต่อเนื่องแต่พอมาช่วง10เม็ดสุดท้าย ลืมทานยาคุมติดกัน2วัน จึงทานวันที่3และวันต่อมาก็ทานอีกสองเม็ด คือ(ลืมทานพฤ ศ เลยมาทาน ส. พออา.ก็ทาน ของ ส+อา) จะมีผลอะไรไหมคะ หลังจากลืมทานยาไม่ได้มีเพศสัมพันธ์เลย
สวัสดีค่ะ หากประจำเดือนที่มาในเดือนนี้ มาในช่วงวันเวลาที่ประจำเดือนควรจะมา แม้จะมาเพียง 2 วัน ก็น่าจะเป็นประจำเดือนค่ะ และหากมีเพศสัมพันธ์ภายในไม่เกิน 7 วัน นับตั้งแต่มีประจำเดือนมา ถือว่าอยู่ในระยะปลอดภัย โอกาสที่จะตั้งครรภ์นั้นถือว่าน้อยส่วนการทานยาคุมกำเนิดนั้นโดยปกติ หากลืมทานยาคุมกำเนิดไป2 วัน หรือลืมนานเกิน 48 ชั่วโมงแล้วหากเหลือยาในแผงมากกว่า 7 เม็ด (ที่เป็นเม็ดฮอร์โมน) ให้รีบทานยาคุมทันทีที่นึกได้ โดยให้ทานเม็ดล่าสุดที่ลืมทานทันที (คือเม็ดของวันศุกร์) และทานของวันเสาร์ในเวลาเดิมตามปกติ และทานเม็ดที่เหลือตามเวลาเดิมของทุกวัน และหลังจากนี้ไป 7 วัน ควรงดการมีเพศสัมพันธ์ หรือใช้ถุงยางอนามัยร่วมด้วยไปก่อนค่ะ